

**РЕПУБЛИКА СРБИЈА-АП ВОЈВОДИНА
ОПШТИНА НОВА ЦРЊА
ОПШТИНСКА УПРАВА**

**Одељење за општу управу,**

**заједничке послове и јавне службе
Број: III-584-1/25
Дана: 22.01.2025. године**

**Н О В А Ц Р Њ А**

 На основу чл.4. Правилника о утврђивању услова за обезбезбеђивање коришћења паркинг простора намењеног особама са инвалидитетом и коришћење права на повлашћену карту за паркирање – ИПК налепницу („Службени лист општине Нова Црња“ број 2/23) Одељење за општу управу, заједничке послове и јавне службе Општинске управе општине Нова Црња, расписује дана 22.01.2025. године

**JАВНИ ПОЗИВ**

**ИНВАЛИДНИМ ЛИЦИМА ЗА ДОБИЈАЊЕ ИПК НАЛЕПНИЦЕ – ЗНАКА ЗА ОЗНАЧАВАЊЕ ВОЗИЛА ИНВАЛИДНОГ ЛИЦА РАДИ КОРИШЋЕЊА ПАРКИНГ МЕСТА ЗА ОСОБЕ СА ИНВАЛИДИТЕТОМ У 2025. ГОДИНИ**

Одељење за општу управу, заједничке послове и јавне службе Општинске управе општине Нова Црња упућује јавни позив заинтересованим особама са инвалидитетом са територије општине Нова Црња ради подношења Захтев за издавање ИПК НАЛЕПНИЦЕ-знака за означавање возила инвалидног лица ради коришћења паркинг места за особе са инвалидитетом.

1.ОСНОВНЕ ИНФОРМАЦИЈЕ

ИПК налепницу-знак за означавање возила инвалидног лица, ради коришћења посебно обележених паркинг места на јавним паркиралиштима, могу добити следеће категорије особа са инвалидитетом:

1. Војни инвалиди који су по основу признатог својства војног инвалида I групе са 100% војног инвалидитета – трајно**,** остварили право на путничко моторно возило, односно право на новчану накнаду за набавку путничког моторног возила по одредбама Закона о правима бораца, војних инвалида, цивилних инвалида рата и чланова њихових породица („Службени гласник РС“ бр. 18/20), а у вези са Правилником о оштећењима организма по основу којих војни инвалид има право на новчану накнаду за набавку путничког моторног возила („Службени гласник РС”, број 161/20 ).

- 67 Ексартикулација обе руке у рамену;

- 102 Ампутација обе потколенице, са кратким или згрченим патрљцима неподесним за протезе, или са ограниченим покретима у колену;

- 115б Ексартикулација у колену, обострана;

- 116б Ампутација обе ноге изнад колена;

- 120в Анкилоза оба кука у ма ком положају;

- 121б Обострана ексартикулација у куку;

- 124 Обострана парализа лумбосакралног плексуса;

- 157 Слепило, односно губитак вида на оба ока.

- 200г Паркинсонизам најтежег степена;

- 206 Консолидована фрактура кичме, са флакцидном параплегијом или спастичном параплегијом у флексији - трајне непокретљивости и везаности за постељу;

- 207г Консолидоване фрактуре цервикалног дела кичме, са лезијом цервикалне медуле и паретичним појавама на горњим и доњим екстремитетима најтежег облика - инвалид непокретан и не може да се служи рукама;

- 208г Најтежи облик церебралног атаксичког синдрома после трауме - немогућност кретања услед атаксије;

- 209г Најтежи облик полинеуритичног синдрома тешких оштећења мотолитета са атрофијама, тешким трофичним сметњама и потпуна одузетост екстремитета (инвалид непокретан);

2. Цивилни инвалиди рата I групе са 100 % инвалидитета – трајно, којима је својство инвалида признато коначним решењем надлежног органа по одредбама Закона о правима бораца, војних инвалида, цивилних инвалида рата и чланова њихових породица („Службени гласник РС“ бр. 18/20

Доказ: Коначно решење о признатом својству цивилног инвалида рата I групе са 100 % инвалидитета – трајно, применом једне од набројаних тачака Листе процената војног инвалидитета под тачком 1. овог члана Правилника.

3. Војни инвалиди и цивилни инвалиди рата од I до IV групе који су коначним решењем надлежног органа по основу признатог инвалидитета I (100%), II (100%), III (90%), или IV групе (80%) остварили право на ортопедски додатак, по основу оштећења доњих екстремитета, применом одредаба Закона о правима бораца, војних инвалида, цивилних инвалида рата и чланова њихових породица („Службени гласник РС“ бр. 18/20) а у вези са Правилником о ортопедском додатку војних инвалида и цивилних инвалида рата („Службени гласник РС”, број 161/20).

Доказ: Коначно решење о признатом праву на ортопедски додатак.

4. Војни инвалиди и цивилни инвалиди рата, којима је својство инвалида признато коначним решењем надлежног органа, по основу губитка вида на оба ока - 100% , односно смањења обостраног вида - 90%, применом одредаба Закона о правима бораца, војних инвалида, цивилних инвалида рата и чланова њихових породица („Службени гласник РС“ бр. 18/20 а у вези са Правилником о утврђивању процента инвалидитета војних инвалида и цивилних инвалида рата(„Службени гласник РС“ број 3/21).

Доказ: Коначно решење о признатом својству инвалида по основу обостраног губитка/смањења вида.

Право на добијање ИПК налепнице-знака за означавање возила инвалидног лица, ради коришћења паркинг места за особе са инвалидитетом, осим особа из члана 2. Правилника, могу да остваре и

• Особе са губитком доњих екстремитета најмање 30% телесног оштећења;

• Особе са трајним оштећењем доњих екстремитета најмање 80%

• Особе са губитком горњих екстремитета најмање 60% телесног оштећења;

• Особе са оштећењем чула вида и то: губитак оба ока, потпуни губитак вида оба ока или веома велико смањење вида ( оштрина вида бољег ока мања од 0,05%);смањење вида на оба ока од 90%: губитак једног ока или потпуни губитак вида једног ока, уз смањену оштрину вида другог ока (ако је оштрина вида другог ока 0,5 или мања); концентрично сужење видног поља оба ока органског карактера 10 степени и више;

• Особе са оштећењима мозга, можданог стабла и кичмене мождине која изазивају: делимична моторна узетост једне ноге 70%; делимичну моторну узетост једне стране тела 70%; потпуну моторну узетост једне стране тела, параплегије, триплегије, квадриплегије; епилепсије (клиничких и електроенцефалографски доказане, зависно од облика, учесталости криза и психичких промена) са тежим психичким променама 90%; органски трајни поремећај ( према тежини неуролошких и психичких испада) 80-100%; последице обољења или повреде централног нервног система (мозга, можданог стабла и кичмене мождине) које нису наведене, према тежини неуролошких и психичких поремећаја 70-100%

• Особе са мишићним оштећењима неуромускуларног система мишићне дистрофије, спиналне мишићне атрофије, полимиозити и дерматомиозити, као и друга претежно мишићна обољења, зависно од степена умањења или губитка функције 30-100%

• Особе са оштећењима плућа и срца и то: трајно смањење функције плућа при оштећењу респираторне функције тешког степена и постојању хроничне респираторне инсуфицијенције са знацима оптерећења десног срца 70-100%; губитак једног плућног крила са променама на супротном хемитораксу или оштећењем респираторне функције тешког степена са израженим знацима оптерећења десног срца 70-100%; оштећење вентилационе функције тешког степена са клиничком сликом манифестене глобане хроничне плућне инсуфицијенције и знацима хроничног плућног срца 70-100%; тешка стања прележаног инфаркта миокарда са степеном оштећења срчане функције и оштећења срца и срчаних мана са оштећењем срчане функције 90-100% ( у свим наведеним случајевима);

• Особе са оштећењима урогениталних органа и то: губитак једног бубрега после прилагођавања или потпуни губитак функције бубрега са функционалним оштећењем преосталог бубрега тежег степена 70-100%; функционално оптерећење оба бубрега 70-100%

Особа са вушеструким сметњама у смислу овог Правилника, јесте лице са трајним удруженим ( две или више врста) сметњама, као и удруженим телесним инвалидитетом и интелектуалним тешкоћама или сензорним оштећењем који се не могу отклонити лечењем или медицинском рехабилитацијом, услед којих се особа суочава бројним препрекама у задовољавању основних развојних и животних потреба, а које због природе оваквог стања имају проблеме са кретањем и имају потребу за обезбеђивањем обележених паркинг места најближих крајњем одредишту.

Тешко и хронично оболела лица у смислу овог правилника су лица на дијализи, хемиотерапији и лица са хроничним и узнапредованим обољењем централног нервног система, која уз телесна оштећења и инвалидитет мањег процента утврђених чланом 3. овог правилника имају удружена тешка и прогресивна обољења.

Доказ: Решење комисије органа вештачења републичког Фонда за пензијско и инвалидско осигурање о степену телесног функционалног оштећења доњих екстремитета, о смањењу вида на оба ока, односно са дијагнозом обољења бубрега које захтева трајну хемодијализу или о вишеструким сметњама у развоју и о аутизму, као и друга одговарајућа медицинска документација којом се потрврђују наводи из захтева, а за децу – одговарајућа медицинска документација или мишљење Интерресорне комисије за процену потреба за пружањем додатне образовне, здравствене или социјалне подршке детету и ученику.

2. ПОДНОШЕЊЕ ЗАХТЕВА – РОК И НАЧИН

Лице које жели да оствари право за добијање ипк налепнице - знака за означавање возила инвалидног лица, а која су у предходној 2024. години остварила ово право, мора поднети Општинској управи општине Нова Црња – Одељењу за општу управу, заједничке послове и јавне службе захтев за издавање ИПК налепнице-знака за означавање возила инвалидног лица ради коришћења паркинг места за особе са инвалидитетом, у складу са овим Јавним позивом.

Лица која први пут подносе захтев, уз захтев неопходно је приложити фотокопије следећих доказа:

 - доказе о пребивалишту на територији општине Нова Црња (доказ: лична карта, односно пријава пребивалишта за малолетно дете) ,

- потврда о телесном оштећењу и другу медицинску документацију,

- саобраћајну дозволу која се води на особу са инвалидитетом или уговор о лизингу,

- возачку дозволу, уколико је лице са инвалидитетом возач.

Уколико је власник возила родитељ, старатељ или хранитељ лица које остварује право потребно је доставити фотокопије следећих доказа:

-потврда о телесном оштећењу и другу медицинску документацију,

- саобраћајна дозвола или уговор о лизингу,

- личне карте родитеља, старатеља или хранитеља и решење Центра за социјални рад о стављању под старатељство односно решење о хранитељству,

-извод из матичне књиге рођених власника возила као доказ о степену сродства за лице које остварује право.

Уколико је власник возила брачни друг лица које остварује право потребно је поред горе наведеног поднети и фокопије следећих доказа:

-извод из матичне књиге венчаних, а за ванбрачног партнера - изјава 2 сведока оверена у суду или у општини.

Лице које оствари право на добијање налепнице - знака за означавање возила дужно је да достави једну фотографију формата 30x35 цм, фотокопију личне карте и саобраћајне дозволе

Захтеви за добијање налепнице-знака за означавање возила инвалидног лица особа са инвалидитетом са потребном документацијом достављају се на адресу Општина Нова Црња, Одељење за општу управу, заједничке послове и јавне службе, ул. ЈНА 110 са назнаком за ЈАВНИ ПОЗИВ ИНВАЛИДНИМ ЛИЦИМА ЗА ДОБИЈАЊЕ НАЛЕПНИЦЕ ЗА ОЗНАЧАВАЊЕ ВОЗИЛА ИНВАЛИДНОГ ЛИЦА.

Додатне информације у вези са Јавним позивом могу се добити сваког радног дана у Одељењу за општу управу, заједничке послове и јавне службе, канцеларија број 20 или путем телефона 815-600, локал 128.

 **ОДЕЉЕЊЕ ЗА ОПШТУ УПРАВУ**

 **ЗАЈЕДНИЧКЕ ПОСЛОВЕ И ЈАВНЕ СЛУЖБЕ**

.